„**ТОПЛОФИКАЦИЯ- ВТ“ АД**

**ВЕЛИКО ТЪРНОВО**

**ОБОСНОВКА НА ПРОГНОЗНИТЕ ЦЕНООБРАЗУВАЩИ ЕЛЕМЕНТИ**

**ЗА ЦЕНИ НА ЕЛЕКТРИЧЕСКА И ТОПЛИННА ЕНЕРГИЯ ОТ 01.07.2022г.- 30.06.2023г.**

I.УСЛОВНО ПОСТОЯННИ РАЗХОДИ

**1.РАЗХОДИ ЗА АМОРТИЗАЦИИ**

**Отчетените разходи за амортизации на ДА за 2021г. са 116 х.лв**., в т.ч. 36 х.лв. за производство на електрическа и топлинна енергия и 80 х.лв. за пренос на топлинна енергия.

**Прогнозните разходи за амортизации за ценовия период от 01.07.2022г.-30.06.2023г. са 136 х.лв. Завишени са общо с 20 хил. лв., както следва:**

**\*Увеличение на разходите за амортизации за производство на топлинна енергия /**амортизация нареконструкция на Котел ВК 50 за производство на ТЕ/.

\***Увеличение на** р**азходите за амортизация на активи в преноса на топлинна енергия** поради подновяване на част от топлопреносната мрежа по първа и втора магистрала.

**В прогнозните разходи за амортизации не са включени разходите за амортизации на ДА, предстоящи за въвеждане в действие през ценови период 01.07.2022г. - 30.06.2023г. съгласно Указанията за образуване на цените на топлинна и електрическа енергия от комбинирано производство т.31.1., б.“б“. /**

**На консервираните активи не се начисляват амортизации, не се предвижда да се въведат отново в действие през новия ценови период**.

**Прогнозни разходи за амортизации в производството на електрическа и топлинна енергия** -87х.лв. в т.ч. за производство на електрическа енергия 42 х.лв., за производство на топлинна енергия- 45 х.лв.

**Прогнозни Разходи за амортизации на ДА в Пренос на топлинна енергия за ценовия период от 01.07.2022г.-30.06.2023г.- 49 х.лв.**

**Други промени в амортизациите не се очакват, не предстои извеждане на активи от употреба през предстоящия ценови период.**

**2. РАЗХОДИ ЗА РЕМОНТИ**

Отчетените разходи за ремонт през 2021 г. общо са 294 хил. лв., в т.ч. отнесени към производството на електрическа енергия 116 хил. лв., към производството на топлинна енергия 125 хил. лв., и към преноса на топлинна енергия 53 хил. лв.

**Прогнозните разходи за ремонт в производството за ценовия период 01.07.2022 г.-30.06.2023 г. са 765 хил. лв.**

За ремонт в производството на електрическа енергия 510 хил. лв., за ремонт в производството на топлинна енергия 120 хил. лв. и общо за двата продукта 50 хил. лв.

Прогнозните разходи за ремонт в преноса на топлинна енергия са 85 хил. лв.

**Общо разходи за ремонт 765 хил. лв.**

* **РАЗХОДИ ОТНЕСЕНИ КЪМ ЕЛЕКТРИЧЕСКАТА ЕНЕРГИЯ**

Условно постоянните разходи, отнесени към електрическата енергия, включват регулярно задължително техническо обслужване, ремонт и поддръжка на газо-бутален двигател Wartsila 16V25SG, според техническата спецификация и инструкциите за експлоатация и поддръжка от производителя – Wartsila AB.

В зависимост от отработените часове на двигателя се извършват различни по обем и стойност технически обслужвания, разделени по интервал на всеки 625, 1 250, 2 500, 5 000, 10 000 и 20 000 часа работа, разходите за 40 000 и 80 000 мото-часа работа (основен ремонт).

2.1. Техническо обслужване на газо-бутален двигател Wartsila 16V25SG. За периода се предвижда задължително техническо обслужване на газо-бутален двигател Wartsila 16V25SG, в т.ч. но не само; диагностика на двигатиля, диагностика на генератора, диагностика на транформатор 6/20 kV, подмяна на основни лагери, подмяна на биелни лагери, подмяна на 32 бр. смукателни клапани, подмяна на 32 бр. изпускателни клапани, подмяна на 64 бр. бутални сегменти, подмяна на 2 бр. цилиндрови глави, подмяна на 4 бр. цилиндрови ризи и др. дейности, съгласно техническата инструкция на производителя. Извършването на техническите мероприятия съгласно инструкцията на производителя е задължително, чрез което се гарантира безаварийна работа на инсталацията за високо ефективно комбинирано производство на топлинна и електрическа енергия. Планираните разходи по тази точка са **83 хил. лв.**

2.2. За изпълнението на задължително техническо обслужване, ремонт и поддръжка на газо-бутален двигател Wartsila 16V25SG, според техническата спецификация и инструкциите за експлоатация и поддръжка от производителя, дружеството предвижда закупуването на резервни части за обезпечението на плановите и аварийните ремонти, както и материали за поддръжка на утилизатор на димни газове в общ размер на **261 хил. лв.**

2.3. Подмяна на моторно, турбинно и генераторно масло и запалителни свещи - Wartsila 16V25SG

2.3.1. Разходи за запалителни свещи.

Разходите за запалителни свещи са определени в размер на **5 хил. лв.** Съгласно техническата спецификация и работните часове на двигателя е необходима тяхната подмяна всеки месец.

2.3.2. Разходи за моторно масло. Планираният общ разход за моторно масло през регулаторния период от 01.07.2022 до 30.06.2023 г. възлиза на **84 хил. лв.** Той е формиран от разхода на масло, съгласно документацията, предоставена от производителя, и предписаната задължителна периодична подмяна на отработеното моторно масло на всеки 2 000 мото-часа, в съответствие с изискванията на производителя за превантивна поддръжка.

2.3.3. Разходи за турбинно масло. Газо-буталният двигател Wartsila 16V25SG работи с принудително пълнене на въздух за горене, което се осъществява посредством два турбокомпресора ABB VTR-254-11 с обороти при номинален товар от 29 000 rpm и температура 510 °С. Съгласно техническата инструкция на производителя ABB е необходимо, турбинното масло да се подменя при плановите технически обслужвания на двигателя. Планираният общ разход на турбинно масло е **25 хил. лв**.

2.3.4. Разходи за подмяна на маслото на лагерите на електрическия генератор Leroy-Somer LSA-56-M6-6P. Съгласно техническата инструкция на производителя Leroy-Somer, планираният разход на маслото е **12 хил. лв.**

2.4. Разходи за ремонт на електрическите уредби 6 kV, част от инсталацията за високо ефективно комбинирано производство на електрическа енергия, в размер на **5 хил. лв**.

2.5. Разходи за трансформаторно масло, Планираният разход за трансформаторно масло е **5 хил.** лв., съгласно техническата инструкция за експлоатация на повишаващ трансформатор ABB 6/20 kV, част от инсталацията за високо ефективно комбинирано производство с газо-бутален двигател Wartsila 16V25SG.

2.6. Техническо обслужване на турбокомпресорите ABB VTR-254-11. За периода се предвижда задължително техническо обслужване на турбокомпресорите ABB VTR-254-11. Техническото обслужване включва извършване на пълно техническо обслужване на турбокомпресорите VTR 254-11 съгласно изискванията на завода-производител, вкл. почистване на всички части и балансиране на ротор подмяна на комплект лагери от компресорната и турбинната страна, подмяна на уплатняващи втулки, филтърни елементи и др. Предвидените разходи по тази точка възлизат на **50 хил. лв.**

* **РАЗХОДИ ОТНЕСЕНИ КЪМ ТОПЛИННАТА ЕНЕРГИЯ**

Разходите отнесени, към производството на топлинна енергия, са пряко свързани с поддържането в добро техническо състояние на основните производствени мощности за генериране на топлинна енергия.

2.7.Техническо обслужване на парен котел ПТ-10: дружеството планира да извърши частичен ремонт на нагревните повърхности на парния котел, основен ремонт на скарната горивна уребда, ремонт на транспортната лентовата система за подаване на горивото, към котела. Планираните разходи по тази точка са в размер на **40 хил. лв**.

2.8.Техническо обслужване на водогреен котел Bertsch. Съгласно ремонтната програма на дружеството се предвижда извършване на следните технически мероприятия: дефектовка на въздуховодите и системата за подаване на въздух за горене, техническо обслужване на два броя въздушни вентилатори, диагностика на горивната уредба съгласно техническата инструкция на производителя RAY Öl- & Gasbrenner GmbH, пълна подмяна на димогарните тръби, ремонт на рециркулационна водна помпа. Планираните разходи по тази точка са **60 хил. лв**.

* **ОБЩИ РАЗХОДИ ЗА ДВАТА ПРОДУКТА**

Към общите разходи за двата продукта, дружеството планира да извърши:

2.9. Разходи за рехабилитация на топлообменните апарати на когенерационната инсталация, техническо обслужване и ремонт на водна помпа, основен ремонт на маслена помпа, обслужване и ремонт на рециркулационни охлаждащи помпи, подмяна на регулираща арматура, обслужване на охладител на двигателното масло, охладител рециркулационна вода и охладител въздух-горене.

Общата стойност на предвидените разходи по тази точка, възлиза на **20 хил. лв.**

2.10. Разходи за техническо обслужване и ремонт на мрежова помпена станция, техническо обслужване на подпитъчни помпи и питателни, подмяна на регулираща арматура, подмяна на топломери в ТЕЦ и др.

Общата стойност на предвидените разходи по тази точка, възлиза на 3**0 хил. лв.**

* **РАЗХОДИ ОТНЕСЕНИ КЪМ ПРЕНОСА НА ТОПЛИННА ЕНЕРГИЯ**

2.11.Съгласно ремонтната програма на дружеството се планира: подмяна на салникови компенсатори с нови компенсатори от линзов тип, подмяна на спирателна арматура, подмяна на амортизирани участъци от топлопреносната мрежа, дефектовка на участъци от ТПМ. Планират се извършване на ремонти и подмяна на дефектирало оборудване в абонатните станции.

Планираните разходи по тази точка са **85 хил. лв.**

**3. РАЗХОДИ ЗА ЗАПЛАТИ И ВЪЗНАГРАЖДЕНИЯ**

**Предвидените разходи за заплати и възнаграждения** за прогнозирания ценови период от 01.07. 2022г. до 30.06.2023г**. са 783 хил .лв**.

Завишени са с 102 хил. лв. в сравнение с отчетените 681 х.лв. за 2021г.

\*увеличение на РЗ на работещите в дружеството е базирано на увеличението на МРЗ с 10,9% и данните за средната месечна заплата на наетите лица по трудови правоотношения за 2020 година в отрасъла по данни на НСИ.

*Средносписъчния брой на персонала към 31.12.2021г. е 44 работници и служители.*

**Дружеството изпитва затруднение в набирането на квалифициран персонал, поради което с повишаване на възнагражденията се цели приближаване до възнаграждения в сектор Производство и разпределение на електрическа и топлинна енергия и на газообразни горива.**

**СРЕДНА МЕСЕЧНА ЗАПЛАТА НА НАЕТИТЕ ЛИЦА ПО ТРУДОВО И СЛУЖЕБНО ПРАВООТНОШЕНИЕ ПРЕЗ 2021 ГОДИНa**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Месец | I | II | III | IV | V | VI | VII | VIII | IX | X | XI | XII |
| Средна заплата на заетите в Производство и разпределение на електрическа и топлинна енергия и на газообразни горива в ЛВ. | **1265** | **1455** | **1396** | **1236** | **1534** | **1318** | **1236** | **1166** | **1333** | **1291** | **1228** | **1365** |

**4.РАЗХОДИ ЗА СОЦИАЛНИ И ЗДРАВНИ ОСИГУРОВКИ , СОЦИАЛНИ РАЗХОДИ.**

Прогнозираните Разходи за осигуровки са обвързани с разходите за заплати и възнаграждения за ценовия период от 01.07. 2022г. до 30.06.2023г.

Социални разходи не са прогнозирани.

**5. РАЗХОДИ, ПРЯКО СВЪРЗАНИ С РЕГУЛИРАНИТЕ ДЕЙНОСТИ по ЗЕ.**

За ценовия период от 01.07. 2022г. до 30.06.2023г. разходите, пряко свързани с регулираните дейности по ЗЕ са 6455 х.лв.,

**5.1.Горива за транспорт – 14 х. лв.,** завишени с 4 х. лв. в сравнение с отчетените за 2021 г. поради използване на вътрешен транспорт за зареждане на Котел ПТ 10 с дървесен чипс и по-големият разход за горива на автомобилите, обслужващи отдел Пренос на ТЕ- причината са честите аварии на топлопреносната мрежа.

**5.2. Материали за текущо поддържане – 36 х.лв.**

Разходите включват подмяната на резервни части на производственото оборудване и консумативи – масло за когенератора, свещи и др. В дейността „Пренос на ТЕ“ разходите за материали за текущо поддържане са свързани с аварии по преносната мрежа.

**5.3.Въоръжена и противопожарна охрана – 56 х.лв.**

Отчетените разходи за въоръжена и противопожарна охрана са увеличени в сравнение с 2021г., поради промени в договора за денонощна физическа охрана, във връзка с новия размер на МРЗ за страната.

**5.4. Разходи за наем включват:**

1.Наем на „Газов генераторен комплект №7 – 5027/когенератор/ съгласно Договор за наем с „Топлофикация Бургас“ ЕАД .

2.Наем на Телехендер „ MANITU “ /телескопичен манипулатор / съгласно Договор с „Номад Енерджи Къмпани“ ЕООД гр.София. Използва се да зарежда биогориво в Котел ПТ 10 и като вътрешнозаводски транспорт.

**5.5 Други разходи:**

Във връзка с войната в Украйна и предвидените от ЕС нови, допълнителни санкции срещу Руската федерация и задължението за гарантиране и осигуряване на производството на топлинна енергия през новия отоплителен сезон 2022/2023 г. се предвиждат извънредни разходи, които включват извършване на техническо обследване и обслужване на мазутно стопанство, дефектовка и поддръжка на мазутно стопанство и спомагателните съоръжения, към него. В т.ч. се предвиждат и разходи за диагностика и настройка на горивните режими на газо-мазутните горивни инсталации на водогрейните и парни котли с цел осъществяване работата им в режим на резервно гориво, мазут. Предвиждат се разходи за закупуване и съхранение на резервно гориво, мазут в мазутно стопанство за осигуряване на топропроизводството при спиране доставката на основото гориво природен газ. Разходите са в размер 330 х. лв.

**5.6 Разходи свързани с размера на разликата между прогнозните и отчетните разходи за основно гориво пророден газ и разходите за въглеродни емисии от предходния регулаторен/ценови период.**

Корекции на НП за отчетния период съгласно чл.24, ал.5, т.2 от НРЦЕЕ в размер на 5 489 х.лв.

**5.7. Безплатна храна съгласно нормативен акт – Безплатна храна за работниците по Наредба 11.** Предоставят се ваучери за храна на база отработени дни за месеца, т.к.в индустриалната зона на града в близост няма заведения и хранителни магазини.

**5.8.Разходи за екология - 28 х.лв, включват:**

Верификация годишни доклади емисии парникови газове, във връзка с участие в Европейска схема на търговия с квоти на емисии парникови газове и такса за депониране на отпадъци от Котел ПТ 10. Таксите за депониране на отпадъци са завишени, съгл. действащата нормативна уредба.

II.ПРИХОДИ ОТ ПРИСЪЕДИНЯВАНЕ И УСЛУГИ.

Не са прогнозирани приходи от присъединяване на нови потребители.

III.ПРОМЕНЛИВИ РАЗХОДИ

***Разходи за вода***

Отчетените разходи общо за вода за 2021г. са 264 х.лв., от които в производство 39х.лв**.**

**За ценовия период 01.07.2022г.-30.06.2023г. разходите за вода в производството са завишени, във връзка с технологични нужди – очистване на димни газове от прах чрез воден скубер за котел ПТ-10.**

*„Топлофикация ВТ“ АД ползва питейна вода от В и К“ Йовковци“ ООД за технологични нужди.*

**Разходите за акциз**

Разходите за акциз за 2021г. са 162 х.лв.

През ценовия период 01.07.2022г.- 30.06.2023г.разходите за акциз са 164 х.лв., и са свързани с увеличеното количество природен газ за новия ценови период.

***„Топлофикация ВТ“ АД не е лицензирана по Закона за енергетиката като производител на електрическа енергия, поради инсталирана електрическа мощност 2,8 Мвт.***

IV.СПРАВКА ЗА СРЕДНО ПРЕТЕГЛЕНА НОРМА НА ВЪЗВРАЩАЕМОСТ НА ПРИВЛЕЧЕНИЯ КАПИТАЛ КЪМ 31.12.2021г.

**№ по Заемодател Остатък към Год.размер**

**Ред и вид кредит 31.12.2021г. Лихвен %**

1. ПИБ София – заем за об.ср-ва 451 х.лв. 5,00 %
2. ПИБ София – инвестиционен 287 х.лв. 5,00 %
3. ДАОС АД – за обор.ср-ва 716 х.лв. 6,00 %
4. Еко енергия холдинг ЕООД 581 х.лв. 7,50 %
5. Брикел ЕАД 837 х.лв. 5,00 %
6. Про трейд финанс консулт 1046 х.лв. 7,50 %

ЕООД

1. Гранд Енерджи Дистрибюшън 6678х.лв. 5,00%
2. СА.И.Е.ЕООД 553 х.лв. 6,00%
3. Топлофикация Плевен АД 132 х.лв. 6,00%

**ВСИЧКО: 11 281 х.лв.**

**Средна норма на възвращаемост на привлеченият капитал е = 625 х.лв. : 11281 х. лв.**

**\*100 = 5,54%**

V.РЕГУЛАТОРНА БАЗА НА АКТИВИТЕ НА ДРУЖЕСТВОТО

**1.При определяне признатата стойност на активите за базисната година дружеството приема предходната календарна година – 2021г.**

Признатата стойност на активите е отчетната стойност на активите към 31.12.2021г., които се използват и са свързани пряко с дейността по лицензията.

**В признатата стойност на активите към 31.12.2021г. не са включени:**

**а) Активи несвързани с лицензионната дейност**

Сграда бунгало с. Вонеща вода

Стопански инвентар

**б) Активи отдадени под наем**

ЛОЦ ул.“Васил Левски “ №21

Дърв.работилница ул.“В.Левски“23

**в) Консервирани дълготрайни материални активи**

**г)** **Активи** **придобити чрез финансиране**

Финансирането на ДА е с различен % при отделните активи и е част от отчетната стойност на актива.

**д)** **Лек автомобил.**

**2.Разпределение на дълготрайните активи между комбинирано и разделно производство.**

Разпределението е извършено в зависимост от дела (%) на участие в производствения процес на двата продукта – електрическа и топлинна енергия.

Всички останали активи, които са свързани пряко с производството на топлинна енергия

извън ИКПЕТЕ /котли, помпи, резервоари и др./ са отнесени към производството на топлинна енергия.

**3.Разпределение на дълготрайните активи при производството между електрическа и топлинна енергия.**

**Отчетната стойност на ДА участващи в производството на електрическа енергия е 48%**

**от отчетната стойност на всички активи участващи в комбинираното производство. База за разпределение е мощността на когенератора – 5,9 Мвт, в т.ч.**

**2,8 Мвт електрическа - 48%**

**3,1 Мвт топлинна - 52%**

**Отчетната стойност на всички останали активи в производството е отнесена към топлинната енергия.**

**4.Разпределението на дълготрайните активи между производството на ЕЕ и ТЕ, и преноса на топлинна енергия** се извършва още с осчетоводяването на активите по отделни сметки в зависимост към коя от двете лицензирани дейности се отнасят.

VI.ОБОРОТЕН КАПИТАЛ

Оборотният капитал е определен като не по-висока стойност от 1/8 от утвърдените годишни оперативни разходи за дейностите, като не са включени разходите за амортизации.

**Заличено съгласно Регламент ЕС 2016/679**

**Изпълнителен Директор:**

**„Топлофикация – ВТ“ АД**